CELEX: 
Language: sk
Date: 2018-07-25 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení zoznam chorôb stanovený v prílohe II k nariadeniu Európskeho parlamentu a Rady (EÚ) 2016/429 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“)

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               V nariadení Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“)
                  1
                sa uvádza zoznam prenosných chorôb zvierat (choroby zo zoznamu). Tento zoznam sa stanovuje v článku 5 a v prílohe II k uvedenému nariadeniu a obsahuje choroby, ktoré predstavujú riziko pre zdravie zvierat alebo verejné zdravie v Únii a ktoré môžu mať vplyv na zdravie zvierat alebo verejné zdravie, hospodárstvo alebo životné prostredie. 
            
            
               Zoznam chorôb v prílohe II k nariadeniu (EÚ) 2016/429 nie je úplný a ani aktuálny. Podľa článku 275 uvedeného nariadenia je Komisia povinná preskúmať choroby zo zoznamu najneskôr do 20. apríla 2019. Ak z uvedeného preskúmania vyplynie, že uplatňovanie pravidiel stanovených v nariadení (EÚ) 2016/429 si vyžaduje zmenu prílohy II, Komisia je povinná uvedenú prílohu zmeniť. 
            
            
               2.KONZULTÁCIE PRED PRIJATÍM DELEGOVANÉHO AKTU
            
            
               Pravidlá v oblasti chorôb v zvierat sa v súčasnosti stanovujú vo viacerých aktoch Únie, najmä smerniciach a niektorých nariadeniach, podľa predmetu, napríklad oznamovania chorôb (napr. smernica Rady 82/894/EHS týkajúca sa hlásenia nákaz v Spoločenstve
                  2
               ), kontroly chorôb (napr. smernica Rady 2003/85/ES o opatreniach Spoločenstva na kontrolu slintačky a krívačky
                  3
               , smernica Rady 2001/89/ES o opatreniach Spoločenstva na tlmenie klasického moru ošípaných
                  4
               ) alebo cezhraničného obchodu so zvieratami (napr. smernica Rady 92/65/EHS, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami v Spoločenstve a na ich vývoz do Spoločenstva, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS
                  5
               ).
            
            
               V súlade s článkom 5 právnej úpravy v oblasti zdravia zvierat choroba spĺňa kritériá na zaradenie do zoznamu, ak spĺňa všetky tieto požiadavky: je prenosná a v EÚ existujú druhy zvierat, ktoré sú na túto chorobu vnímavé, a existujú v nej rezervoáre alebo vektory tejto choroby; choroba má negatívne účinky na zdravie zvierat alebo predstavuje riziko pre verejné zdravie; na chorobu sú k dispozícii diagnostické nástroje a opatrenia na zmiernenie rizika alebo dohľad nad chorobou sú účinné a primerané rizikám, ktoré choroba predstavuje pre Úniu. Okrem toho, na to, aby choroba spĺňala kritériá na zaradenie do zoznamu, musí spĺňať aj najmenej jednu z týchto požiadaviek: má významné nepriaznivé účinky na zdravie zvierat, verejné zdravie, hospodárstvo, životné prostredie alebo biodiverzitu, alebo by mohla spôsobiť krízu, alebo by sa dala použiť na účely bioterorizmu, alebo sa pri nej vyvinula odolnosť proti liečbe. 
            
            
               Po analýze kritérií stanovených v článku 5 právnej úpravy v oblasti zdravia zvierat sa uskutočnilo komplexné hodnotenie chorôb, ktoré by mohli byť relevantné pre zásah Únie, a to v spolupráci s Európskym úradom pre bezpečnosť potravín (EFSA), referenčnými laboratóriami EÚ pre zdravie zvierat a dostupnými informáciami Svetovej organizácie pre zdravie zvierat (OIE), medzinárodného normotvorného orgánu v oblasti zdravia zvierat. 
            
            
               Pri preskúmaní zoznamu chorôb sa zohľadnili choroby zo zoznamu v prílohe II k právnej úprave v oblasti zdravia zvierat, ako aj ďalšie choroby uvedené v častiach prevencia chorôb, kontrola alebo obchodné opatrenia, napríklad enzootická bovinná leukóza, infekčná bovinná rinotracheitída
                  6
                alebo vírusové ochorenie ebola
                  7
               . Hodnoteniu boli podrobené aj ďalšie choroby s osobitným významom, na ktoré sa v súčasnosti akty Únie nevzťahujú, ako napríklad infekčná pleuropneumónia kôz alebo surra (Trypanosoma evansi), a to kvôli významu, ktorý im prikladá Svetová organizácia pre zdravie zvierat.
            
            
               Všetky tieto choroby sa na základe súboru kritérií stanovených v článku 5 právnej úpravy v oblasti zdravia zvierat podrobne preskúmali z hľadiska zdravia zvierat, verejného zdravia a životného prostredia v Únii.
            
            
               S cieľom vyhnúť sa duplicite sa pri tomto hodnotení nezohľadnili zoonotické choroby ani prenosné spongiformné encefalopatie, na ktoré sa už vzťahujú osobitné právne predpisy EÚ
                  8
               .
            
            
               V prípade niektorých chorôb [infekcia vírusom horúčky údolia Rift
                  9
               , infekcia vírusom besnoty
                  10
               , zamorenie Echinococcus multilocularis
                  11
               , infekcia vírusom epizootickej hemoragickej choroby jeleňovitých
                  12
               , Q horúčka
                  13
               , infekcia vírusom nodulárnej dermatitídy
                  14
               , kiahne oviec a kôz
                  15
               , infekcia vírusom moru malých prežúvavcov
                  16
               , vezikulárna choroba ošípaných
                  17
               , vezikulárna stomatitída
                  18
               , pseudomor hydiny
                  19
               , chlamydióza vtákov
                  20
               , zamorenie Aethina tumida (malý úľový chrobák)
                  21
               , zamorenie Tropilaelaps spp
                  22
                a epizootický ulcerózny syndróm
                  23
               , infekcia vírusom infekčnej anémie lososov s deléciou vo vysoko polymorfnej oblasti
                  24
               ] vydal úrad EFSA stanoviská, ktoré sa prijali krátko pred týmto preskúmaním a nezávisle od neho. V prípadoch, keď tieto stanoviská poskytli dostatočné informácie o kritériách na zaradenie do zoznamu chorôb, sa závery týchto stanovísk použili na dokončenie posúdenia týchto chorôb. 
            
            
               Pri posudzovaní niektorých chorôb sa okrem toho čerpalo z vedeckých poznatkov referenčných laboratórií EÚ a medzinárodných noriem Svetovej organizácie pre zdravie zvierat [infekcia vírusom moru hovädzieho dobytka, infekcia Burkholderia mallei (sopľavka), vírusová artritída koní, infekčná anémia koní, žrebčia nákaza, infekčná metritída koní, porcínna enterovírusová encefalomyelitída, mor včelieho plodu, epizootická hematopoetická nekróza, vírusová hemoragická septikémia, infekčná hematopoetická nekróza, mikrocytóza (Mikrocytos mackini), perkinsóza (Perkinsus marinus), bonamióza (Bonamia ostreae), bonamióza (Bonamia exitiosa), marteilióza (Marteilia refringens), vírus syndrómu Taura, vírus choroby žltých hláv a vírus ichtyoftiriózy (choroby bielych škvŕn)].
            
            
               Navyše, v prípade týchto chorôb, pri ktorých buď neboli k dispozícii najnovšie vedecké informácie alebo pre ich osobitosť a pravdepodobné dôsledky pre poľnohospodárov a členské štáty, prijal úrad EFSA nové vedecké stanoviská v rámci nariadenia (EÚ) 2016/429 [brucelóza hovädzieho dobytka (Brucella abortus), brucelóza oviec a kôz (B. melitensis) a (B. suis)
                  25
               , infekcia Mycobacterium tuberculosis complex (M. bovis, M. caprae a M. tuberculosis)
                  26
               , infekcia vírusom katarálnej horúčky oviec (sérotypy 1 – 24)
                  27
               , antrax
                  28
               , surra (Trypanosoma evansi)
                  29
               , vírusové ochorenie ebola
                  30
               , Bornaská choroba
                  31
               , paratuberkulóza
                  32
               , japonská encefalitída
                  33
               , západonílska horúčka
                  34
               , infekcia Mycoplasma mycoides subsp. mycoides SC (pľúcna nákaza hovädzieho dobytka)
                  35
               , infekčná bovinná rinotracheitída/infekčná pustulárna vulvovaginitída
                  36
               , bovinná vírusová hnačka
                  37
               , genitálna kampylobakterióza hovädzieho dobytka
                  38
               , trichomonádová nákaza 
                  39
               , enzootická bovinná leukóza 
                  40
               , infekčná pleuropneumónia kôz
                  41
               , infekčná epididymitída baranov (Brucella ovis)
                  42
               , borderská choroba oviec
                  43
               , venezuelská encefalomyelitída koní
                  44
               , encefalomyelitída koní (východná a západná)
                  45
               , infekcia vírusom Aujeszkého choroby
                  46
               , infekcia porcínnym reprodukčným a respiračným syndrómom
                  47
               , aviárna mykoplazmóza (Mycoplasma gallisepticum a M. meleagridis)
                  48
               , infekcia baktériou Salmonella Pullorum, S. Gallinarum a S. arizonae
                  49
               , infekcia nízkopatogénnymi vírusmi vtáčej chrípky 
                  50
               , zamorenie organizmom Varroa spp, (varroáza)
                  51
               , infekcia Batrachochytrium salamandrivorans
                  52
                a herpesviróza kaprov koi
                  53
               ]. 
            
            
               Okrem tejto prípravnej činnosti založenej na vedeckých poznatkoch sa uskutočnili rozsiahle konzultácie s expertmi z členských štátov a so zainteresovanými stranami, ktoré prispeli k revízii zoznamu chorôb stanovenému v prílohe II k nariadeniu (EÚ) 2016/429
                  54
               . 
            
            
               K návrhu delegovaného nariadenia sa mohla vyjadriť aj verejnosť prostredníctvom portálu Európskej komisie pre lepšiu právnu reguláciu v období od 2. do 30. mája 2018. Celkovo bolo prijatých 21 príspevkov vrátane stanovísk týchto 13 zainteresovaných strán – Európske združenie poľnohospodárov a poľnohospodárskych družstiev (Copa-Cogeca), FESASS, Dogs Trust, British and Irish association of Zoos and aquariums, Európske združenie veterinárnych lekárov zoologických záhrad a voľne žijúcich druhov, Medzinárodná organizácia okrasných rýb (OFI) a Európska organizácia spoločenských zvierat, (EPO), Comité Interprofessionnel des Produits de l'aquaculture, Európska federácia veterinárnych lekárov, World Horse Welfare, Európske združenie zoologických záhrad a akvárií (EAZA), Švédske združenie na ochranu zvierat, Federácia švédskych farmárov, ako aj 8 názorov od občanov. Boli vznesené tieto pripomienky: zahrnutie niektorých nových chorôb do zoznamu a oslobodenie určitých kategórií zvierat (napr. vtáky chované v zajatí, zvieratá zo ZOO) od všeobecných požiadaviek týkajúcich sa niektorých chorôb. 
            
            
               3.PRÁVNE PRVKY DELEGOVANÉHO AKTU
            
            
               V článku 5 ods. 2 a 4 nariadenia (EÚ) 2016/429 sa stanovuje prijatie delegovaných aktov týkajúcich sa zmien zoznamu chorôb uvedených v prílohe II k tomuto nariadeniu. 
            
            
               DELEGOVANÉ NARIADENIE KOMISIE (EÚ) …/…
            
         
         
            
               z 25. 7. 2018,
            
            
               ktorým sa mení zoznam chorôb stanovený v prílohe II k nariadeniu Európskeho parlamentu a Rady (EÚ) 2016/429 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“)
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“)
                  55
               , a najmä na jeho článok 5 ods. 2 a 4,
            
            
               keďže:
            
            
               (1)V nariadení (EÚ) 2016/429 sa stanovujú pravidlá prevencie a kontroly chorôb zvierat, ktoré sa môžu prenášať na zvieratá alebo na ľudí, vrátane pravidiel prioritizácie a kategorizácie chorôb vzbudzujúcich obavy Únie. V článku 5 nariadenia (EÚ) 2016/429 sa stanovuje, že pravidlá prevencie a kontroly chorôb vzťahujúce sa na konkrétne choroby sa uplatňujú na choroby uvedené v danom článku a v prílohe II k uvedenému nariadeniu. Okrem toho sa v článku 5 ods. 3 uvedeného nariadenia stanovujú určité kritériá, ktoré sa majú zohľadniť pri zmene zoznamu v uvedenej prílohe, a v článku 7 uvedeného nariadenia sa stanovujú parametre posúdenia, ktoré sa majú použiť na určenie toho, či choroba spĺňa podmienky na zaradenie do zoznamu podľa článku 5. 
            
            
               (2)Okrem toho sa v článku 275 nariadenia (EÚ) 2016/429 stanovuje, že Komisia má preskúmať zoznam chorôb uvedený v prílohe II k danému nariadeniu najneskôr do 20. apríla 2019.
            
            
               (3)Komisia systematicky posudzovala choroby zvierat, ktoré vyžadujú zásah Únie, s pomocou Európskeho úradu pre bezpečnosť potravín (EFSA), pričom čerpala z vedeckých odborných poznatkov, ktoré poskytli referenčné laboratóriá EÚ pre zdravie zvierat, a z medzinárodných noriem Svetovej organizácie pre zdravie zvierat (OIE). Na účely tohto posúdenia použila kritériá stanovené v článku 5 ods. 3 nariadenia (EÚ) 2016/429 a parametre posudzovania stanovené v článku 7 uvedeného nariadenia.
            
            
               (4)Hodnotené choroby pozostávajú z 39 chorôb, ktoré sú v súčasnosti uvedené v prílohe II k nariadeniu (EÚ) 2016/429, ako aj ďalších 19 chorôb s osobitným významom pre prevenciu a kontrolu alebo obchodné opatrenia, napríklad enzootická bovinná leukóza, infekčná bovinná rinotracheitída alebo infekcia vírusom Aujeszkého choroby, a niektoré ďalšie choroby, ktoré OIE zaradila do zoznamu, napríklad surra (Trypanosoma evansi) alebo infekčná pleuropneumónia kôz. 
            
            
               (5)Na účely hodnotenia sa od úradu EFSA požiadalo o 29 vedeckých stanovísk týkajúcich sa rôznych chorôb zvierat. Pri ich poskytovaní sa úrad EFSA riadil metódou stanovenou v jeho vedeckom stanovisku prijatom 5. apríla 2017 o metóde ad hoc na účely posúdenia zaradenia a kategorizácie chorôb zvierat v rámci právnej úpravy v oblasti zdravia zvierat
                  56
               . V prípade ostatných chorôb vychádzali posúdenia z najnovších stanovísk EFSA alebo z informácií, ktoré poskytli referenčné laboratóriá EÚ pre zdravie zvierat. Pri všetkých posudzovaných chorobách sa zohľadnili príslušné normy OIE. 
            
            
               (6)Výsledky vedeckých posúdení EFSA v prípade niektorých chorôb ako surra (Trypanosoma evansi)
                  57
               , enzootická bovinná leukóza
                  58
               , venezuelská encefalomyelitída koní
                  59
               , zamorenie organizmom Varroa spp. (varroáza)
                  60
                a herpesviróza kaprov koi
                  61
                neboli jednoznačné. Po zohľadnení diskusií, ktoré sa uskutočnili na zasadnutiach expertnej skupiny pre zdravie zvierat
                  62
               , spĺňa týchto päť chorôb požiadavky stanovené v článku 5 ods. 3 nariadenia (EÚ) 2016/429. Tieto choroby by sa preto mali zaradiť do zoznamu stanoveného v prílohe II k uvedenému nariadeniu. 
            
            
               (7)Výsledky uskutočnených vedeckých posúdení ukázali, že vezikulárna choroba ošípaných
                  63
               , vezikulárna stomatitída
                  64
               , epizootický ulcerózny syndróm
                  65
                a porcínna enterovírusová encefalomyelitída nespĺňajú požiadavky stanovené v článku 5 ods. 3 nariadenia (EÚ) 2016/429. Tieto choroby by sa preto mali zo zoznamu stanoveného v prílohe II k uvedenému nariadeniu vypustiť. 
            
            
               (8)Choroby surra (Trypanosoma evansi)
                  66
               , vírusové ochorenie ebola
                  67
               , paratuberkulóza
                  68
               , japonská encefalitída
                  69
               , západonílska horúčka
                  70
               , Q horúčka
                  71
               , infekčná bovinná rinotracheitída/infekčná pustulárna vulvovaginitída
                  72
               , bovinná vírusová hnačka
                  73
               , genitálna kampylobakterióza hovädzieho dobytka
                  74
               , trichomonádová nákaza
                  75
               , enzootická bovinná leukóza
                  76
               , infekčná pleuropneumónia kôz
                  77
               , infekčná epididymitída baranov (Brucella ovis)
                  78
               , infekcia Burkholderia mallei (sopľavka), vírusová artritída koní, infekčná anémia koní, žrebčia nákaza, infekčná metritída koní, encefalomyelitída koní (východná a západná)
                  79
               , infekcia vírusom Aujeszkého choroby
                  80
               , infekcia porcinným reprodukčným a respiračným syndrómom
                  81
               , aviárna mykoplazmóza (Mycoplasma gallisepticum a M. meleagridis)
                  82
               , infekcia nízkopatogénnymi vírusmi vtáčej chrípky
                  83
               , chlamydióza vtákov
                  84
               , zamorenie organizmom Varroa spp. (varroáza)
                  85
               , zamorenie Aethina tumida (malý úľový chrobák)
                  86
               , mor včelieho plodu, zamorenie Tropilaelaps spp
                  87
                a infekcia Batrachochytrium salamandrivorans
                  88
                spĺňajú požiadavky stanovené v článku 5 ods. 3 nariadenia (EÚ) 2016/429. Tieto choroby by sa preto mali zaradiť do zoznamu stanoveného v prílohe II k uvedenému nariadeniu. 
            
            
               (9)Okrem toho sa v článku 2 ods. 2 nariadenia (EÚ) 2016/429 stanovuje, že toto nariadenie sa uplatňuje na prenosné choroby vrátane zoonóz, a to bez toho, aby boli dotknuté pravidlá stanovené v rozhodnutí Európskeho parlamentu a Rady 1082/2013/EÚ
                  89
               , nariadení Európskeho parlamentu a Rady (ES) č. 999/2001
                  90
               , smernici Európskeho parlamentu a Rady 2003/99/ES
                  91
                a nariadení Európskeho parlamentu a Rady (ES) č. 2160/2003
                  92
               . Keďže choroby, na ktoré sa vzťahujú pravidlá stanovené v uvedených aktoch, konkrétne listerióza, salmonelóza (zoonotická salmonela), trichinelóza, verotoxín produkujúca E. coli a prenosné spongiformné encefalopatie (TSE), už podliehajú pravidlám stanoveným v danom odvetví, mali by sa zo zoznamu uvedeného v prílohe II k nariadeniu (EÚ) 2016/429 vypustiť.
            
            
               (10)Zoznam uvedený v prílohe II k nariadeniu (EÚ) 2016/429 by sa mal preto zodpovedajúcim spôsobom zmeniť.
            
            
               (11)Nariadenie (EÚ) 2016/429 by sa preto malo zmeniť.
            
            
               (12)Keďže nariadenie (EÚ) 2016/429 sa uplatňuje s účinnosťou od 21. apríla 2021, zmeny vykonané týmto nariadením by sa mali takisto uplatňovať od uvedeného dátumu,
            
            
               PRIJALA TOTO NARIADENIE:
            
         
         
            
               Článok 1 
            
            
               Príloha II k nariadeniu (EÚ) 2016/429 sa nahrádza textom uvedeným v prílohe k tomuto nariadeniu.
            
            
               Článok 2 
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Uplatňuje sa od 21. apríla 2021.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 25. 7. 2018
            
            
               
                     Za Komisiu
               
               
                     predseda
                     Jean-Claude JUNCKER
               
               
            
         
         
            
                  
                     (1)
                  
                        Ú. v. EÚ L 84, 31.3.2016, s. 1.
               
               
                  
                     (2)
                  
                        Ú. v. ES L 378, 31.12.1982, s. 58.
               
               
                  
                     (3)
                  
                        Ú. v. EÚ L 306, 22.11.2003, s. 1.
               
               
                  
                     (4)
                  
                        Ú. v. ES L 316, 1.12.2001, s. 5.
               
               
                  
                     (5)
                  
                        Ú. v. ES L 268, 14.9.1992, s. 54.
               
               
                  
                     (6)
                  
                        Ú. v. ES 121, 29.7.1964, s. 1977.
               
               
                  
                     (7)
                  
                        Ú. v. ES L 268, 14.9.1992, s. 54.
               
               
                  
                     (8)
                  
                        Ú. v. EÚ L 293, 5.11.2013, s. 1. Ú. v. ES L 147, 31.5.2001, s. 1. Ú. v. EÚ L 325, 12.12.2003, s. 31. Ú. v. EÚ L 325, 12.12.2003, s. 1.
               
               
                  
                     (9)
                  
                        Vestník EFSA (EFSA Journal) (2013) 11(4):3180. [48 s.] 
               
               
                  
                     (10)
                  
                        Vestník EFSA (EFSA Journal) (2015) 13(7):4164, 70 s. 
               
               
                  
                     (11)
                  
                        Vestník EFSA (EFSA Journal) (2015) 13(12):4373, 129 s. 
               
               
                  
                     (12)
                  
                        Vestník EFSA (EFSA Journal) (2009); 7(12): 1418 s. [67 s.]
               
               
                  
                     (13)
                  
                        Vestník EFSA (EFSA Journal) (2010); 8(5):1595. [114 s.]
               
               
                  
                     (14)
                  
                        Vestník EFSA (EFSA Journal) (2015) 13(1):3986, 73 s. 
               
               
                  
                     (15)
                  
                        Vestník EFSA (EFSA Journal) (2014) 12(11):3885, 122 s.
               
               
                  
                     (16)
                  
                        Vestník EFSA (EFSA Journal) (2015); 13(1):3985.
               
               
                  
                     (17)
                  
                        Vestník EFSA (EFSA Journal) (2012) 10(4):2631. [97 s.]
               
               
                  
                     (18)
                  
                        Vestník EFSA (EFSA Journal) (2012) 10(4):2631. [97 s.]
               
               
                  
                     (19)
                  
                        Vestník EFSA (EFSA Journal) (2007) 477,1 – 25.
               
               
                  
                     (20)
                  
                        https://ec.europa.eu/food/sites/food/files/safety/docs/sci-com_scah_out73_en.pdf
               
               
                  
                     (21)
                  
                        Vestník EFSA (EFSA Journal) (2013) 11(3):3128. [127 s.] doi:10.2903/j.efsa.2013.3128.
               
               
                  
                     (22)
                  
                        Vestník EFSA (EFSA Journal) (2013) 11(3):3128. [127 s.] doi:10.2903/j.efsa.2013.3128.
               
               
                  
                     (23)
                  
                        Vestník EFSA (EFSA Journal) (2011) 9(10):2387. [58 s.] 
               
               
                  
                     (24)
                  
                        Vestník EFSA (EFSA Journal) (2012) 10(11):2971 [22 s].
               
               
                  
                     (25)
                  
                        Vestník EFSA (EFSA Journal) (2017) 15(7):4889, 46 s.
               
               
                  
                     (26)
                  
                        Vestník EFSA (EFSA Journal) (2017) 15(8):4959, 42 s.
               
               
                  
                     (27)
                  
                        Vestník EFSA (EFSA Journal) (2017) 15(8):4957, 74 s.
               
               
                  
                     (28)
                  
                        Vestník EFSA (EFSA Journal) (2017) 15(7):4958, 32 s.
               
               
                  
                     (29)
                  
                        Vestník EFSA (EFSA Journal) (2017) 15(7):4892, 34 s.
               
               
                  
                     (30)
                  
                        Vestník EFSA (EFSA Journal) (2017) 15(7):4890, 37 s.
               
               
                  
                     (31)
                  
                        Vestník EFSA (EFSA Journal) (2017) 15(7):4951, 33 s.
               
               
                  
                     (32)
                  
                        Vestník EFSA (EFSA Journal) (2017) 15(7):4960, 47 s.
               
               
                  
                     (33)
                  
                        Vestník EFSA (EFSA Journal) (2017) 15(7):4948, 23 s.
               
               
                  
                     (34)
                  
                        Vestník EFSA (EFSA Journal) (2017) 15(8):4955, 51 s.
               
               
                  
                     (35)
                  
                        Vestník EFSA (EFSA Journal) (2017) 15(10):4995, 30 s.
               
               
                  
                     (36)
                  
                        Vestník EFSA (EFSA Journal) (2017) 15(7):4947, 25 s.
               
               
                  
                     (37)
                  
                        Vestník EFSA (EFSA Journal) (2017) 15(8):4952, 45 s.
               
               
                  
                     (38)
                  
                        Vestník EFSA (EFSA Journal) (2017) 15(10):4990, 30 s.
               
               
                  
                     (39)
                  
                        Vestník EFSA (EFSA Journal) (2017) 15(10):4992, 37 s.
               
               
                  
                     (40)
                  
                        Vestník EFSA (EFSA Journal) (2017) 15(8):4956, 28 s.
               
               
                  
                     (41)
                  
                        Vestník EFSA (EFSA Journal) (2017) 15(10):4996, 27 s.
               
               
                  
                     (42)
                  
                        Vestník EFSA (EFSA Journal) (2017) 15(10):4994, 30 s.
               
               
                  
                     (43)
                  
                        Vestník EFSA (EFSA Journal) (2017) 15(10):4993, 30 s.
               
               
                  
                     (44)
                  
                        Vestník EFSA (EFSA Journal) (2017) 15(8):4950, 23 s.
               
               
                  
                     (45)
                  
                        Vestník EFSA (EFSA Journal) (2017) 15(7):4946, 26 s.
               
               
                  
                     (46)
                  
                        Vestník EFSA (EFSA Journal) (2017) 15(7):4888, 25 s.
               
               
                  
                     (47)
                  
                        Vestník EFSA (EFSA Journal) (2017) 15(7):4949, 34 s.
               
               
                  
                     (48)
                  
                        Vestník EFSA (EFSA Journal) (2017) 15(8):4953, 40 s.
               
               
                  
                     (49)
                  
                        Vestník EFSA (EFSA Journal) (2017) 15(8):4954, 50 s.
               
               
                  
                     (50)
                  
                        Vestník EFSA (EFSA Journal) (2017) 15(7):4891, 34 s.
               
               
                  
                     (51)
                  
                        Vestník EFSA (EFSA Journal) (2017) 15(10):4997, 25 s.
               
               
                  
                     (52)
                  
                        Vestník EFSA (EFSA Journal) (2017) 15(11):5071, 34 s.
               
               
                  
                     (53)
                  
                        Vestník EFSA (EFSA Journal) (2017) 15(7):4907, 35 s.
               
               
                  
                     (54)
                  
                        
                  https://ec.europa.eu/food/animals/health/expert_group_en
                  , 
                  https://ec.europa.eu/food/animals/health/advisory_committees_en
               
               
                  
                     (55)
                  
                        Ú. v. EÚ L 84, 31.3.2016, s. 1.
               
               
                  
                     (56)
                  
                        Vestník EFSA (EFSA Journal) (2017) 15(7):4783.
               
               
                  
                     (57)
                  
                        Vestník EFSA (EFSA Journal) (2017) 15(7):4892.
               
               
                  
                     (58)
                  
                        Vestník EFSA (EFSA Journal) (2017) 15(8):4956.
               
               
                  
                     (59)
                  
                        Vestník EFSA (EFSA Journal) (2017) 15(8):4950.
               
               
                  
                     (60)
                  
                        Vestník EFSA (EFSA Journal) (2017) 15(10):4997.
               
               
                  
                     (61)
                  
                        Vestník EFSA (EFSA Journal) (2017) 15(7):4907.
               
               
                  
                     (62)
                  
                        
                  https://ec.europa.eu/food/animals/health/expert_group_en
               
               
                  
                     (63)
                  
                        Vestník EFSA (EFSA Journal) (2012) 10(4):2631.
               
               
                  
                     (64)
                  
                        Vestník EFSA (EFSA Journal) (2012) 10(4):2631.
               
               
                  
                     (65)
                  
                        Vestník EFSA (EFSA Journal) (2011) 9(10):2387.
               
               
                  
                     (66)
                  
                        Vestník EFSA (EFSA Journal) (2017) 15(7):4892.
               
               
                  
                     (67)
                  
                        Vestník EFSA (EFSA Journal) (2017) 15(7):4890.
               
               
                  
                     (68)
                  
                        Vestník EFSA (EFSA Journal) (2017) 15(7):4960.
               
               
                  
                     (69)
                  
                        Vestník EFSA (EFSA Journal) (2017) 15(7):4948.
               
               
                  
                     (70)
                  
                        Vestník EFSA (EFSA Journal) (2017) 15(8):4955.
               
               
                  
                     (71)
                  
                        Vestník EFSA (EFSA Journal) (2010); 8(5):1595.
               
               
                  
                     (72)
                  
                        Vestník EFSA (EFSA Journal) (2017) 15(7):4947.
               
               
                  
                     (73)
                  
                        Vestník EFSA (EFSA Journal) (2017) 15(8):4952.
               
               
                  
                     (74)
                  
                        Vestník EFSA (EFSA Journal) (2017) 15(10):4990.
               
               
                  
                     (75)
                  
                        Vestník EFSA (EFSA Journal) (2017) 15(10):4992.
               
               
                  
                     (76)
                  
                        Vestník EFSA (EFSA Journal) (2017) 15(8):4956.
               
               
                  
                     (77)
                  
                        Vestník EFSA (EFSA Journal) (2017) 15(10):4996.
               
               
                  
                     (78)
                  
                        Vestník EFSA (EFSA Journal) (2017) 15(10):4994.
               
               
                  
                     (79)
                  
                        Vestník EFSA (EFSA Journal) (2017) 15(7):4946.
               
               
                  
                     (80)
                  
                        Vestník EFSA (EFSA Journal) (2017) 15(7):4888.
               
               
                  
                     (81)
                  
                        Vestník EFSA (EFSA Journal) (2017) 15(7):4949.
               
               
                  
                     (82)
                  
                        Vestník EFSA (EFSA Journal) (2017) 15(8):4953.
               
               
                  
                     (83)
                  
                        Vestník EFSA (EFSA Journal) (2017) 15(7):4891.
               
               
                  
                     (84)
                  
                        Správa Vedeckého výboru pre zdravie a dobré životné podmienky zvierat prijatá 16. apríla 2002, https://ec.europa.eu/food/sites/food/files/safety/docs/sci-com_scah_out73_en.pdf
               
               
                  
                     (85)
                  
                        Vestník EFSA (EFSA Journal) (2017) 15(10):4997.
               
               
                  
                     (86)
                  
                        Vestník EFSA (EFSA Journal) (2013) 11(3):3128.
               
               
                  
                     (87)
                  
                        Vestník EFSA (EFSA Journal) (2013) 11(3):3128.
               
               
                  
                     (88)
                  
                        Vestník EFSA (EFSA Journal) (2017) 15(11):5071.
               
               
                  
                     (89)
                  
                        Rozhodnutie Európskeho parlamentu a Rady č. 1082/2013/EÚ z 22. októbra 2013 o závažných cezhraničných ohrozeniach zdravia, ktorým sa zrušuje rozhodnutie č. 2119/98/ES (Ú. v. EÚ L 293, 5.11.2013, s. 1).
               
               
                  
                     (90)
                  
                        Nariadenie Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (Ú. v. ES L 147, 31.5.2001, s. 1).
               
               
                  
                     (91)
                  
                        Smernica Európskeho parlamentu a Rady 2003/99/ES zo 17. novembra 2003 o monitoringu zoonóz a pôvodcoch zoonóz, ktorou sa mení a dopĺňa rozhodnutie Rady 90/424/EHS a ruší smernica Rady 92/117/EHS (Ú. v. EÚ L 325, 12.12.2003, s. 31).
               
               
                  
                     (92)
                  
                        Nariadenie Európskeho parlamentu a Rady (ES) č. 2160/2003 zo 17. novembra 2003 o kontrole salmonely a ostatných špecifikovaných zoonotických pôvodcov pochádzajúcich z potravín (Ú. v. EÚ L 325, 12.12.2003, s. 1).
               
            
      
    ---documentbreak--- 
      
         
         
            
               PRÍLOHA
            
            
               PRÍLOHA II
            
            
               ZOZNAM CHORÔB ZVIERAT
            
            
               –Infekcia vírusom moru hovädzieho dobytka
            
            
               –infekcia vírusom horúčky údolia Rift
            
            
               –infekcia Brucella abortus, B. melitensis a B. suis
            
            
               –infekcia Mycobacterium tuberculosis complex (M. bovis, M. caprae a M. tuberculosis)
            
            
               –infekcia vírusom besnoty
            
            
               –infekcia vírusom katarálnej horúčky oviec (sérotypy 1 – 24)
            
            
               –zamorenie Echinococcus multilocularis
            
            
               –infekcia vírusom epizootickej hemoragickej choroby
            
            
               –antrax
            
            
               –surra (Trypanosoma evansi)
            
            
               –vírus choroby ebola
            
            
               –paratuberkulóza
            
            
               –japonská encefalitída
            
            
               –západonílska horúčka
            
            
               –Q horúčka
            
            
               –infekcia vírusom nodulárnej dermatitídy 
            
         
         
            
               –infekcia Mycoplasma mycoides subsp. mycoides SC (pľúcna nákaza hovädzieho dobytka)
            
            
               –infekčná bovinná rinotracheitída/infekčná pustulárna vulvovaginitída
            
            
               –bovinná vírusová hnačka
            
            
               –genitálna kampylobakterióza hovädzieho dobytka
            
            
               –trichomonádová nákaza
            
            
               –enzootická bovinná leukóza
            
            
               –kiahne oviec a kôz
            
            
               –infekcia vírusom moru malých prežúvavcov
            
            
               –infekčná pleuropneumónia kôz
            
            
               –infekčná epididymitída baranov (Brucella ovis)
            
            
               –infekcia Burkholderia mallei (sopľavka)
            
            
               –infekcia vírusovou artritídou koní
            
            
               –infekčná anémia koní
            
            
               –žrebčia nákaza
            
            
               –venezuelská encefalomyelitída koní
            
            
               –infekčná metritída koní
            
            
               –encefalomyelitída koní (východná a západná)
            
            
               –infekcia vírusom Aujeszkého choroby
            
            
               –infekcia porcínnym reprodukčným a respiračným syndrómom
            
            
               –infekcia vírusom pseudomoru hydiny
            
         
         
            
               –aviárna mykoplazmóza (Mycoplasma gallisepticum a M. meleagridis)
            
            
               –infekcia baktériou Salmonella Pullorum, S. Gallinarum a S. arizonae
            
            
               –infekcia nízkopatogénnymi vírusmi vtáčej chrípky
            
            
               –chlamydióza vtákov
            
            
               –zamorenie organizmom Varroa spp. (varroáza)
            
            
               –zamorenie Aethina tumida (malý úľový chrobák)
            
            
               –mor včelieho plodu
            
            
               –zamorenie Tropilaelaps spp.
            
            
               –infekcia Batrachochytrium salamandrivorans
            
            
               –epizootická hematopoetická nekróza
            
            
               –vírusová hemoragická septikémia 
            
            
               –infekčná hematopoetická nekróza 
            
            
               –infekcia vírusom infekčnej anémie lososov s deléciou vo vysoko polymorfnej oblasti
            
            
               –herpesviróza kaprov koi
            
            
               –mikrocytóza (Mikrocytos mackini)
            
            
               –perkinsóza (Perkinsus marinus)
            
            
               –bonamióza (Bonamia ostreae) 
            
            
               –bonamióza (Bonamia exitiosa)
            
            
               –marteilióza (Marteilia refringens)
            
            
               –vírus syndrómu Taura
            
         
         
            
               –vírus choroby žltých hláv 
            
            
               –vírus ichtyoftiriózy (choroby bielych škvŕn)